El tuning ye maraviosu. ‘Asturies ye tuning’, diz una peña de tuneros pravianos (me paez). Y lo cierto ye que mola ver cómo caún fai del so coche una estensión de sí mesmu. Básicamente, el coche tuneáu ye’l reflexu del propietariu. Hailos a los que-yos presta mirar más pal interior, y gasten más perres en centralites y manguitos, en potenciar el motor... Otros son más elegantes, y opten por pequeños retoques estéticos y mecánicos que fain de la so máquina dalgo más averáu al esclusivu megapepino que yos hubiere prestao diseñar. Otros, prefieren que la peña quede ablucada al so pasu, y entós convierten el so utilitariu de gasolina nun albuertu dignu de les pistes d’Autosport Suárez.
#000001
Estos últimos son los más prestosos... son los que van darréu pal Feuvert o la seición d’automóvil del Eroski en cuantes qu’aparquen nel Parque Principado. Enllenen el coche de pegatines cromaes y queden hipnotizaos con cualisquier trebeyu que lleve la palabra NEON en dalgún llau.
#000002
Hai un clásicu na rede que rinde homenaxe a esti tipu de tuning al que los aficionaos llamen truñing. Una visita a Cutre Tuning son unes cuantes rises garantizaes.
#000003
Dalgún que otro aventáu pue tar agora percorriendo carreteres con esti dispositivu, la WindUpKey, que se mueve pa simular que’l to coche ye de coña. Esto ye, lo que se llama, I+D+i. Con croquis d’instalación y too. Una pasada.
#000005